


LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2007 M. VASARIO 20 D. ĮSAKYMO NR. A1-46 „DĖL SOCIALINĖS GLOBOS NORMŲ APRAŠO PATVIRTINIMO“ PAKEITIMO

2020 m. rugpjūčio 6 d. Nr. A1-700
Vilnius

P a k e i č i u Lietuvos Respublikos socialinės apsaugos ir darbo ministro 2007 m. vasario 20 d. įsakymą Nr. A1-46 „Dėl Socialinės globos normų aprašo patvirtinimo“:
. Pakeičiu nurodytą įsakymą ir jį papildau 2.5 papunkčiu:
„. Grupinio gyvenimo namuose asmenims su negalia, kuriems buvo skirtos Europos Sąjungos struktūrinių fondų investicijos pagal 2007–2013 m. Sanglaudos skatinimo veiksmų programos priemonę „Stacionarių socialinių paslaugų infrastruktūros plėtra“ ir kurie 5 metus nuo projekto įgyvendinimo pabaigos turi užtikrinti projekto veiklos tęstinumą, iki 2023 m. gruodžio 31 d. gali būti teikiamos socialinės globos paslaugos, netaikant šiuo įsakymu patvirtinto Socialinės globos normų aprašo 4 priedo 16.5 papunkčio.“
. Pakeičiu nurodytu įsakymu patvirtintą Socialinės globos normų aprašą:
. Papildau V skyriumi:
„ SKYRIUS


. Socialinės globos įstaiga užtikrina, kad, esant dėl užkrečiamųjų ligų protrūkio paskelbtai ekstremaliajai situacijai, joje būtų laikomasi šių reikalavimų:
. sudarytos galimybės dezinfekuoti rankas – šalia įėjimų / išėjimų į / iš socialinės globos įstaigą / įstaigos ir bendro naudojimo patalpas gerai matomoje vietoje pakabintos / padėtos dezinfekcinės rankų priemonės;
. įėjimai / išėjimai į / iš socialinės globos įstaigą / įstaigos yra kontroliuojami, visi į įstaigą patenkantys asmenys registruojami (nurodoma asmens vardas, pavardė ir kontaktinis telefono ryšio numeris). Sudarytos sąlygos matuoti(s) kūno temperatūrą visiems socialinės globos įstaigoje esantiems asmenims, kūno temperatūra matuojama ir į įstaigą atvykstantiems asmenims;
. skatinama laikytis asmens higienos – prie įėjimo į tualetą, bendro naudojimo patalpose gerai matomose vietose visiems suprantama forma turi būti pateikta informacija, susijusi su asmens higiena (rankų higiena, kosėjimo, čiaudėjimo etiketu ir kt.);
. ribojamas vienu metu aptarnaujamų socialinės globos gavėjų (toliau – gyventojas) skaičius:
. naujai atvykstantį gyventoją leidžiama lydėti ne daugiau nei vienam giminaičiui, artimajam, globėjui (rūpintojui);
. grupiniai užsiėmimai organizuojami tik užtikrinant tarp skirtingų grupių veiklų pakankamą, ne mažesnę nei 15 minučių, pertrauką, per kurią patalpos turi būti išvalomos ir išvėdinamos, ir tik sudarant sąlygas, kad skirtingose grupėse esantys asmenys nekontaktuotų tarpusavyje;
. maitinimas organizuojamas individualiai, teikiant maistą kiekvienam socialinės globos paslaugą gaunančiam asmeniui jo kambaryje arba kurioje nors iš užsiėmimų patalpų. Jei tokios galimybės nėra, gyventojai maitinami grupėmis bendrose maitinimo organizavimo patalpose (pavyzdžiui, virtuvėlėse ar valgomuosiuose). Vienu metu maitinama viena grupė pagal iš anksto parengtą maitinimo grafiką, užtikrinant saugų atstumą tarp gyventojų. Išėjus grupei bendra maitinimo organizavimo patalpa išvėdinama ir išvaloma;
. paslaugų teikimo patalpos vėdinamos ir dezinfekuojamos ne rečiau kaip 2 kartus per dieną (patalpų vėdinimas ir dezinfekavimas turi būti atliekamas užtikrinant visų socialinės globos įstaigoje esančių asmenų saugumą). Patalpos ir dažnai liečiami paviršiai (durų rankenos, laiptinės turėklai, elektros jungikliai, kėdžių atramos ir kt.) valomi paviršiams valyti skirtu valikliu ne rečiau kaip 2 kartus per dieną. Jei paslaugos teikiamos bendrose patalpose (salėse), jos išvėdinamos ir išvalomos baigus teikti paslaugą. Organizuojant aplinkos valymą, atsižvelgiama į Lietuvos Respublikos sveikatos apsaugos ministerijos parengtas rekomendacijas;
. paslaugų teikimo vietoje dirba tik socialinės globos įstaigos darbuotojai (toliau – darbuotojai), neturintys užkrečiamajai ligai (dėl kurios paskelbta ekstremalioji padėtis) (toliau – infekcija) būdingų požymių. Darbuotojai turi būti informuoti, kad, pajutę infekcijai būdingus požymius arba jeigu jiems buvo nustatyta infekcija, nedelsdami apie tai informuotų savo tiesioginį vadovą ir (ar) socialinės globos įstaigos administraciją, nurodydami savo vardą ir pavardę. Darbuotojų sveikata nuolat stebima:
. darbuotojai, kuriems pasireiškia infekcijai būdingi požymiai, nedelsiant nušalinami nuo atliekamų pareigų, jiems rekomenduojama susisiekti su savo šeimos gydytoju ir prireikus konsultuotis su Nacionaliniu visuomenės sveikatos centru prie Sveikatos apsaugos ministerijos (toliau – NVSC);
. socialinės globos įstaigos administracija, iš paties darbuotojo gavusi informaciją, jog jam nustatyta infekcija, apie tai nedelsdama informuoja NVSC, nurodydama to asmens vardą, pavardę ir kontaktinį telefono ryšio numerį, bendradarbiauja su NVSC nustatant sąlytį turėjusius asmenis (nustačiusi tokius asmenis, pateikia NVSC asmenų vardus, pavardes, kontaktinius telefono ryšio numerius), jiems taiko 14 dienų izoliaciją;
. privalantiems izoliuotis darbuotojams izoliacijos laikotarpiu dirbti draudžiama, išskyrus darbuotojus, dirbančius nuotoliniu būdu;
. darbuotojai, teikdami socialinės globos paslaugas asmeniui, privalo užtikrinti asmeninės apsaugos priemonių naudojimą pagal aprašo 6 priede nustatytus saugumo lygius;
. gyventojų sveikata nuolat stebima. Nustačius, kad gyventojui pasireiškė infekcijai būdingi požymiai, jis nedelsiant turi būti apgyvendintas atskirai nuo nekarščiuojančių gyventojų, atskirame bloke su atskiru  įėjimu, arba atskiriamas nuo nekarščiuojančių gyventojų papildomomis priemonėmis (skydinėmis pertvaromis, širmomis ar pan.) ir konsultuojamasi su NVSC dėl tolesnių veiksmų;
. gyventojas gali išvykti laikinai svečiuotis pas globėją (rūpintoją), giminaičius teisės aktų nustatyta tvarka, tačiau grįžus po laikino išvykimo į svečius (pas globėją (rūpintoją), giminaičius), jam taikomos socialinės globos įstaigos nustatytos saugos priemonės (infekcijų profilaktikos ir kt.);
. gyventojus lankyti ir bendrauti su jais gali tik asmenys, neturintys ūmių viršutinių kvėpavimo takų ligų požymių (pvz., nekarščiuoja, nesloguoja, nekosi, nepasunkėjęs kvėpavimas ir pan.) ir (ar) kitų užkrečiamųjų ligų požymių. Lankymas organizuojamas taip, kad būtų užtikrinamas kuo mažesnis gyventojų kontaktas su lankančiais asmenimis, taip pat turi būti užtikrintos gyventojų lankymo alternatyvos – galimybė bendrauti telefono ryšiu ar kitomis ryšio priemonėmis ir kt. Socialinės globos įstaiga, vadovaudamasi aprašo V skyriaus nuostatomis, gali pasitvirtinti Lankymosi socialinės globos įstaigoje ekstremaliosios situacijos metu taisykles (toliau – lankymosi taisyklės). Socialinės globos įstaiga turi užtikrinti, kad gyventojus socialinės globos įstaigoje lankantys asmenys (toliau – lankytojai (-as), atvykę į socialinės globos įstaigą, būtų supažindinti su lankymosi taisyklėmis, o jeigu socialinės globos įstaiga nėra pasitvirtinusi lankymosi taisyklių, – su aprašo 16.8.1–16.8.4 papunkčių reikalavimais lankytojams. Gyventojų lankymo metu lankytojams taikomi šie reikalavimai:
. viso lankymosi metu lankytojai (-as) privalo dėvėti nosį ir burną dengiančias apsaugos priemones (veido kaukes, respiratorius ar kitas priemones), išskyrus atvejus, kai jie yra lauke;
. prieš įeidamas į socialinės globos įstaigą, lankytojas (-ai) turi dezinfekuoti rankas, nuo visų socialinės globos įstaigoje esančių asmenų laikytis ne mažesnio nei vieno metro atstumo;
. jei gyventojo ir lankytojų (-o) susitikimas vyksta socialinės globos įstaigos patalpose, jose lankymo metu neturi būti pašalinių, susitikime nedalyvaujančių asmenų. Vieną gyventoją jo kambaryje tuo pačiu metu gali lankyti tik vienas lankytojas;
. pasibaigus gyventojo ir lankytojų (-o) susitikimui, patalpos, kuriose jis vyko, turi būti išvėdinamos ir išvalomos.
. Socialinės globos įstaigų vadovai, spręsdami klausimus, susijusius su asmeninės apsaugos priemonių naudojimu, poreikio planavimu ir įsigijimu, turi vadovautis saugumo lygiais, nustatytais aprašo 6 priede.“
. Papildau 6 priedu (pridedama).



Švietimo, mokslo ir sporto ministras,	Algirdas Monkevičius
pavaduojantis socialinės apsaugos ir darbo ministrą

Socialinės globos normų aprašo
 priedas





Saugumo lygis	Paslaugų gavėjų grupė	Teikiamos paslaugos pobūdis	Darbuotojai	Asmeninės apsaugos priemonės
I saugumo lygis				paslaugos asmenims, kuriems nepasireiškia karščiavimas ir (ar) kiti ūmios kvėpavimo takų infekcijos simptomai ir kuriems nėra patvirtinta infekcinė liga. 		●	paslaugos metu nepatiriamas ilgalaikis artimas kontaktas (ilgiau nei 5 min, jei atstumas – iki 1 m., arba ilgiau nei 15 min, jei atstumas – iki 2 m.);	●	paslaugos metu patiriamas tiesioginis kontaktas su asmeniu arba ilgalaikis artimas kontaktas.		-	bendrąsias socialines paslaugas ir socialinę priežiūrą į namus teikiančių įstaigų darbuotojai, turintys trumpalaikį artimą kontaktą su asmenimis;	-	socialinės globos paslaugas institucijoje teikiantys darbuotojai;	-	integralias socialinės globos ir slaugos paslaugas į namus teikiantys darbuotojai.		●	kvėpavimo takų apsauga – vienkartinė medicininė (chirurginė) kaukė (keisti, kai sudrėksta, užsiteršia, ne rečiau negu kas 4 valandas), jei yra galimybė – naudoti FFP2 respiratorių*. Jei patiriamas tiesioginis kontaktas ar ilgalaikis artimas kontaktas, papildomai naudojama:	●	rankų apsauga – vienkartinės medicininės pirštinės (keisti suteikus paslaugą);	●	kūno apsauga – vienkartinis chalatas ar prijuostė.	
II saugumo lygis		paslaugos:	- galbūt sergantiems infekcine liga asmenims, kuriems pasireiškė karščiavimas ir (ar) kiti ūmios kvėpavimo takų infekcijos požymiai ir (ar) kuriems dar nėra patvirtinta infekcinė liga;	- asmenims, kurie apgyvendinti atskirose nuo nekarščiuojančių asmenų patalpose, bet jiems nepasireiškė karščiavimas ir (ar) kiti ūmios kvėpavimo takų infekcijos požymiai.	●	teikiant paslaugą patiriamas tiesioginis kontaktas su asmeniu arba ilgalaikis artimas kontaktas (paslaugos gavėjas privalo dėvėti medicininę (chirurginę) kaukę).		-	socialinės globos paslaugas institucijoje teikiantys darbuotojai;	-	su atskirai nuo nekarščiuojančių asmenų apgyvendintais asmenimis dirbantys darbuotojai.	-	kvėpavimo takų apsauga – respiratorius FFP2, jei yra galimybė – FFP3*; 	-	rankų apsauga - vienkartinės medicininės pirštinės (keisti suteikus paslaugą);	-	kūno apsauga – vienkartinis ilgas neperšlampamas chalatas ilgomis rankovėmis arba vienkartinis chalatas su neperšlampama prijuoste arba kombinezonas;	-	veido (akių) apsauga – veido skydas ar priglundantys prie veido akiniai (keisti ar dezinfekuoti suteikus paslaugą); 	-	vienkartinė chirurginė kepurė, jei naudojamas ne kombinezonas.

* Po kontakto su asmeniu liesti išorinės vienkartinės medicininės (chirurginės) kaukės ar respiratoriaus dalies rankomis negalima.

Patalpas valantis personalas turi dėvėti: jei dirbama I saugumo lygio paslaugų gavėjų patalpose – medicininę (chirurginę) kaukę ir darbo su cheminėmis medžiagomis pirštines; jei dirbama II saugumo lygio paslaugų gavėjų patalpose – respiratorių (FFP2), darbo su cheminėmis medžiagomis pirštines, chalatą, akių apsaugą (akinių arba veido skydelį), antbačius arba specialius batus ir kepuraitę.

Jei vairuotojai neturi sąlyčio su galbūt sergančiu infekcine liga asmeniu ir jei mašinoje yra fizinė pertvara tarp vairuotojo ir likusios mašinos dalies, vairuotojui užtenka vienkartinės medicininės kaukės. 

Personalas, dirbantis su II saugumo lygio paslaugų gavėjais, po kontakto su jais keičia visą asmeninės apsaugos priemonių (toliau – AAP) komplektą. 

Racionalus AAP naudojimas esant jų trūkumui:
	Europos ligų prevencijos ir kontrolės centras, atsižvelgdamas į tai, kad AAP trūksta daugelyje Europos šalių, rekomenduoja, atliekant klinikinę apžiūrą ir teikiant kitas paslaugas galimos infekcinės ligos atveju, šias AAP naudojimo modifikacijas:
-	jei trūksta FFP2/FFP3 respiratorių, darbuotojai, atliekantys procedūras ir turintys tiesioginį sąlytį su galbūt sergančiu infekcine liga asmeniu (nesant aerozolio susidarymo rizikos), turi dėvėti aukščiausio filtravimo lygio chirurginę kaukę, pirštines, apsauginius akinius ir chalatą.

	Panaudotos vienkartinės AAP turi būti saugiai sutvarkomos kaip infekuotos atliekos. Daugkartinio naudojimo apsaugos priemonės, jas panaudojus turi būti iš karto valomos ir dezinfekuojamos.
___________________________

